To doch ni może bëc jaż tak drãdżé! – mëslôł òn, czej zamikôł dwiérze za swòją białką. Òne wiedno tëli trzôskùją i trzôskùją, a to sã na gwës dô zrobic bez tegò całégò czawrotaniô. A przë tim wiele chùdzy. Wejle, òstawiła mie nawetka lëstã, co móm dzysô òb całi dzéń do czasu, jak òna mdze nazôd, do zrobieniô. To bë sã dało i bez taczich wëmëslnëch kôrtków. Tec głupi nie jem i widzã, co nót je doma zrobic. Në ale jak ju je, tej niech je. Chcemë w to zazdrzec.